Downloaded from YTS.MX
EN DOKUMENTAR FRA NETFLIX
Official YIFY movies site: YTS.MX
Den tidligere formand for Renault-Nissan har flygtet fra Japan til Libanon.
…tidligere formand for Nissan, Carlos Ghosn, på flugt.
…tidligere formand for Nissan, Carlos Ghosn, var i husarrest i Japan…
Efter sigende kom han frem i en instrumentkasse.
130 dage i fængsel.
I isolation.
I håndjern.
Og bundet med en snor om min talje.
Jeg følte, jeg ikke var et menneske længere.
Når man bliver anholdt i Japan…
…så er ens liv forbi.
Det var Carlos Ghosn, der brød min tillid.
Han byggede sig en slags skal, fordi han troede, han var uovervindelig.
Han gik fra at være frelser til mistænkt kriminel.
Han mistede al sin magt.
Han er Kejserens nye klæder. Helt nøgen.
Hvad skete der? Det er spørgsmålet. Det, der skete, var penge.
Det var ikke, hvad jeg ville.
Jeg ville ikke involvere mig i en underlig international konspiration.
Og slet ikke i Japan.
Alt tydede på, at de ikke ville behandle mig retfærdigt.
Det var ikke svært at konkludere, at jeg enten kunne dø i Japan eller flygte.
PÅ FLUGT: DEN MÆRKVÆRDIGE SAG OM CARLOS GHOSN
Hejsa.
Hej.
Goddag.
Velkommen. Godmorgen.
Jeg er faktisk skuespiller.
Mit manuskript er baseret på interviews med Ghosns assistenter og PR-rådgivere,
som han har arbejdet med i årevis, og som af forskellige årsager
ikke ville deltage i dokumentaren.
Men lad os kigge på vores fakta.
Historien startede i 1996 i Paris, hvor Ghosn kom for
at redde den elskede franske bilproducent Renault.
Renault har tabt 5.248.000.000 franc.
Direktøren Louis Schweitzer siger,
at det har fået fabrikanten i rødt for første gang i ti år.
Tabene er stadig et problem.
I 1996
ledte jeg efter en vicedirektør i Renault.
Og jeg ledte også efter en efterfølger.
Jeg kontaktede Carlos Ghosn,
og han besøgte mig på mit kontor.
Han var selvfølgelig skarp og genial.
Han var meget direkte og fokuseret på det foran ham.
Han er ikke en, der vil tale om vejret.
Ingen sniksnak, som man siger.
Jeg besluttede, at jeg ville have ham.
I et klassisk fransk system er der mange arvinger.
Nevøer, børnebørn eller børn
af embedsmænd, ministre eller direktører.
Det var Carlos Ghosn ikke. Han kom fra en helt anden verden.
Dengang var Carlos Ghosn libaneser. Han var ikke franskmand.
Jeg fortalte ham: "Du bør få fransk statsborgerskab,
da det er vigtigt, at Renaults direktør er fransk."
Han havde intet ønske om,
at blive en del af det franske etablissement,
og især ikke i det parisiske miljø.
Det kostede ham vist dyrt senere.
De andre chefer kunne ikke lide ham, da han ikke var i deres sociale kreds.
De så hinanden i operaen, til fodboldkampe og andre møder.
Det gjorde Carlos Ghosn aldrig i.
Han var en outsider fra begyndelsen.
Vores navn på arabisk er Ghossone,
men det er svært at udtale på fransk. Man er nødt til at sige:
G-H-O-S-S-O-N-E for at få udtalelsen,
men stavelsen er "Ghosn", så det blev det.
Jeg elsker det her fotografi.
Det er bare lige ham.
Her med munkene.
Han er alvorlig.
Åh, det er…
Det er længe siden.
Han var som en tryllekunstner for os.
Han er en bror, man gerne vil have.
Udfordringen ved at arbejde for Ghosn
var hans standard udmeldelse:
"Send mig noget. Jeg siger til, hvis det er forkert."
Jeg har altid beskrevet mig selv som den, der renser tigerburet i dyreparken.
De skal vise total respekt, men stadig ingen frygt.
RENAULTS TEKNOLOGICENTER FRANKRIG
En bilproducent er som et stort ur med en million bevægelige dele.
Ghosn gennemgik hver eneste del.
"Juster den sådan. Juster den her."
Tusindvis af dele.
Han analyserede hver eneste funktion
og sagde: "Fra næste år har du tre forpligtelser."
"Hvis du ikke kan klare de tre, kommer du i skruetvingen."
RENAULT VILVOORDE-FABRIK, BELGIEN
Renault vil lukke sin fabrik i Vilvoorde, Belgien i juli.
Over 3.000 arbejdspladser står på spil.
Renault har valgt at indstille produktionen på sin belgiske fabrik.
Medierne kaldte ham "Le Cost Killer".
Som om det kun handlede om
at afskedige folk, lukke fabrikker og fjerne omkostninger.
Man så nemt opnår man ikke vækst.
Dræberen af omkostninger, Carlos Ghosn, har med hård hånd omlagt produktionen.
Ja, 3.000 mennesker mistede deres arbejde,
men takket være Ghosn gik Renault på få år fra milliarder i gæld til en sund profit.
Over 12,5 milliarder franc.
Helt utroligt.
Direktøren for Renault, Louis Schweitzer, er ikke kendt for sit gode humor.
Men i dag har han grund til at smile.
Renault havde på det tidspunkt vendt skuden,
men vi følte, at vi var for små og afhængige af Europa.
Konklusionen var, at vi skulle indgå en alliance
med en anden bilproducent.
Og den bilproducent skulle være asiatisk.
Enten koreansk eller japansk.
DEN 27. MARTS 1999 TOKYO
En økonomisk historie. Renault og Nissan skaber
verdens fjerde største bilproducent.
En globalt partnerskab er blevet underskrevet i Tokyo.
Et globalt partnerskab. Renault investerer 33 milliarder franc
og køber over en tredjedel af det japanske kapital.
Jeg satsede Renaults fremtid
på succesen af Renault-Nissan-alliancen.
Jeg har før sagt, at jeg ikke havde indgået aftalen,
hvis jeg ikke havde en mand som Ghosn til at lede virksomheden.
Vi var nervøse. "Hvad? Japan?"
"Vi har intet til fælles.
Ikke engang sproget. Vi kan ikke engang sige 'hej'.
Vi ved intet. Skal vi virkelig til Japan?"
Fra begyndelsen sagde han: "Mislykkes det, så går jeg."
Ghosn ankom til en bilproducent i totalt kaos.
En nedkæmpet Nissan, der ikke kunne lave nye biler
eller producere populære modeller.
Ghosn tog ansvaret for at genopbygge Nissan.
På det tidspunkt, hvor Renault investerede,
var Nissan 20 milliarder dollars i gæld
og var næsten konkurs.
Jeg var skeptisk, men fordomsfri.
Ingen i bilindustrien troede,
det ville blive en succes.
At kalde det en alliance
indebærer lighed, men det var ingen alliance.
Renault var ovenpå, og Nissan var under.
Det var ikke en fusion, men heller ikke et ægteskab.
Renault investerede. De kontrollerede Nissan.
Det var usædvanligt for en virksomhed som Nissan
at godtage en udenlandsk direktør.
Usædvanligt.
Som journalist lignende det for mig,
at Japan blev overtaget af et andet land.
Som om vi havde tabt en krig, og nu var det en besættelse.
-Goddag. -Konnichiwa.
Når man ikke havde noget valg og skulle acceptere en udenlandsk formand
for et selskab som det, var det som at tabe en krig.
En økonomisk krig.
Han besøgte fabrikkerne i Japan.
Han ville virke venlig, omsorgsfuld og generøs
mod sine medarbejdere.
Han ville vise,
at han ikke bare fyrede folk.
Mange udfordringer.
Hver dag og hver uge gør firmaet stærkere.
Og virksomhedens succes kommer af jeres indsats.
Jeg tænkte selv:
Kan denne ældre mand virkelig være sådan en revolutionær?
Det var mit første indtryk.
Han var lille og dengang skaldet.
Hans briller var ikke moderne.
Det virkede slet ikke, som om han kom fra det smarte Frankrig.
Det var i efteråret 1999,
hvor de ville lave en plan for at genoplive Nissan på tre år.
Hvis vi vil sikre os,
at planen for Nissan bliver en succes,
afhænger det af…
…vi må huske på, at Nissan har et godt fundament.
Ghosn var allerede kendt
som omkostningsbesparende efter Michelin og Renault.
Og Nissans medarbejdere
var bange for at miste deres job.
Det betyder en reduktion på 21.000.
Fjorten procent af den samlede beskæftigelse.
Efter Ghosn trådte til,
blev mit arbejde at fyre folk.
21.000 MEDARBEJDERE
Han gav anvisninger og specifikke tal, der skulle opfyldes.
De mål var umulige at nå med den måde, vi havde arbejdet på indtil da.
Stop nedlukninger af fabrikker!
Stop aftalen med Renault / Nissan!
Og hvis nogen klagede,
så blev de fyret.
Især hvis klagerne var over Ghosn.
Fra et PR-perspektiv…
Lad os sige, at det var en udfordring
at gøre 21.000 fyringer til noget positivt.
Ghosn måtte på en stor charmeoffensiv.
-Godmorgen, hr. Ghosn! -Hej.
-Rart at møde dig. -Mit navn er Yuki Ando.
Rart at møde dig.
-Du er tidligt oppe. -Ja.
Da jeg mødte Ghosn for at interviewe ham,
var han sikker på sin egen succes.
De næste 15 minutter er vigtige,
da der ikke er andre her, så han kan arbejde alene
uden forstyrrelser.
Han tjekker sine e-mails.
Han var 100 procent sikker på succes.
Idéen om en lille risiko var helt fremmed for ham.
Mine damer og herrer.
Jeg vil takke jer for jeres tid.
Jeg vil også byde velkommen til den franske presse her.
I dag er jeg stolt af at være libaneser.
Et land, der har stået ved mig i svære tider.
Jeg var en slags assisterende leder, da han kom til Nissan.
Jeg arbejdede for ham og sammen med ham i 19 år.
Han var en god leder, solid og troværdig.
Han var en karismatisk leder.
Vi var ikke tætte i det private,
men han var en rigtig god chef.
Du er den store kanon. Teknologi, vibration…
Tak, fordi I kom.
-Det er godt. -Ja?
At bevare Nissans identitet
og stadig holde den adskilt fra Renault var faktisk…
…en genial idé. Ellers havde det ikke fungeret.
Ghosn indså hurtigt,
at hvis man fik japanerne til
at gå med baretter og baguetter, ville det ikke virke.
I japansk kultur er nytårsdag årets største helligdag.
Carlos Ghosn gik glip af det første møde, hvilket inkluderede leverandører.
Han skulle åbne en tønde sake med en økse
og ønske alle lykke fremover. Det er ikke velset at gå glip af.
Han var der ikke. Han var på ferie.
VELKOMMEN TIL NISSAN IWAKI FABRIK!
Han havde stor karisma.
Alle ville blive nervøse
og føle ærefrygt, når de mødte ham.
Ghosn var ikke så flot.
Han lignede lidt mr. Bean. Men det ville give problemer at sige højt.
Hvorfor griner du?
Han lugtede aldrig af alkohol, og han røg heller ikke.
Han var altid seriøs.
Han var tidligt oppe og tidligt i seng.
Jeg forberedte altid morgenmaden i glas dagen før.
Det var havregryn med kokosmælk, maquibærpulver
og en lille pose tangpulver,
som kostede omkring 1.000 yen per styk.
Det ville jeg blende, indtil det var tyktflydende og lilla.
Det spiste han hver morgen.
Han så godt ud i jakkesæt og virkede magtfuld.
Jeg kan ikke forklare det.
Jeg var ikke 17 år som leder af Nissan, fordi jeg var Carlos Ghosn.
Jeg var der, fordi jeg leverede vækst. Jeg leverede et overskud.
Jeg leverede et udbytte. Det var årsagen.
Et møde med Ghosn betød altid tal.
Han kom med mange figurer og en masse data.
Han talte så hurtigt,
at ingen kunne sige ham imod.
Det er vel en slags
præsentationsmagi.
Nissans vending var bemærkelsesværdig.
Deres produktion gik fra grim til god.
De gik fra 2,5 millioner køretøjer til 5,7 millioner.
De gik fra 20 milliarder i gæld til 15 milliarder i banken.
Det er måske kun Ghosn, der kunne have gjort det.
Folk hos Nissan sagde, at der var en "Ghosn-værdi".
Blot ved at have Ghosn som leder,
blev virksomheden mere værdifuld i investorernes øjne.
Sådan var Ghosn i bilindustrien.
Da jeg tog til Japan, tænkte jeg:
"Jeg har at gøre med en, der er berømt og letgenkendelig."
På det tidspunkt i min karriere
havde jeg ikke arbejdet for en så kendt som Ghosn.
Alle bilproducenter har et ikon.
Ford har Mustang.
General Motors har Corvetten.
Aston Martin har DB5.
Nissan havde GT-R.
Meget afhang af lanceringen ved Tokyo Motor Show.
Jeg havde skrevet talen. Simon havde skrevet pressemeddelelsen.
Den var sjov at skrive,
da den handlede om passion og produkt.
Ghosn var så populær,
at der var 800 journalister rundt om scenen.
Og det var ubehageligt varmt og svedigt. Alle ventede.
Jeg var bag scenen, hvor Ghosn sagde:
"Det her er stort." Og det var det.
Han kommer brølende ud på scenen!
Han var altid meget seriøs, men han smilte, da han steg ud af bilen.
Han kunne ikke styre følelserne.
Og så sagde han...
I hører brølet fra Nissans passion for præstation.
I ser dens ultimative fysiske udtryk.
Den helt nye Nissan GT-R.
Det var Ghosn på sit højeste. Det var hans højdepunkt.
Da jeg var studerende på universitetet, havde min kæreste en GT-R.
Ikke dårligt.
Gode minder.
Han ville vise, at deres GT-R
var som en ulv i fåreklæder.
For bilen var faktisk meget nem at køre i.
...næsten 100 km/t.
Han lod mig køre den.
Det var 200 km/t! Og pludselig ved 60 km/t…
Men dengang følte jeg virkelig,
at Ghosn elskede biler som drenge gør.
Han elskede medieopmærksomheden.
Han var meget berømt.
Der var en slags Ghosn-mani.
VI ELSKER DIG
Jeg troede, han var skræmmende,
men han er faktisk nede på jorden.
Han vinkede endda.
Han var i alle bladene. Han blev behandlet som en stjerne.
Han var god til at styre sin fremtoning.
Med andre ord var det vigtigt for ham at kunne lave sin egen fanklub.
Ghosn opbyggede sig en fanskare i Nissan
og sikrede sin plads som direktør.
Det mindede meget om en politiker.
Og så begyndte mangakunstnerne at tegne hans portræt
og få hans historie i tegneseriebladene.
Jeg ved ikke, om de læser fra den side…
Ja, men helt ærligt…
Jeg kan se min bror i en manga i Japan.
Hans ansigt var perfekt til det.
Med de tykke sorte øjenbryn var han nem at tegne.
Min kusine besøgte ham, og de tog på restaurant.
Og da han kom ind i restauranten… I hendes ord: "Nayla, det var utroligt.
Alle rejste sig og klappede i hænderne.
Jeg fik kuldegysninger. Gid du havde set det."
Jeg ville have grædt.
Der er mig og Ghosn.
Og der er Ghosn med vores ansatte og mig.
Han er så berømt, at alle kender ham.
Takket være Ghosn hørte folk om vores restaurant,
så vi fik travlt.
Han sad her ved baren.
Hans yndlings-yakitori var…
…kashiwa, kyllingebryst.
Da han fik succes,
og jeg så mangaen og alle de ting, sagde jeg:
"Du er som en raket eller komet, og du overrasker os altid."
Det, han gjorde mellem 1999 og 2007,
var genialt og uden sidestykke.
Og hvad end der er sket siden da, kan det ikke tages fra ham.
En lille revolution i bilverdenen. Renault skifter ledere.
Louis Schweitzer giver stafetten til Carlos Ghosn, direktør for Nissan.
Jeg er glad for at være tilbage i Frankrig
til at gribe tøjlerne som direktør for et innovativt og entusiastisk Renault.
Carlos Ghosn og jeg havde aftalt,
at Carlos skulle være min efterfølger i Renault.
Men vi havde også aftalt, at han ville stoppe som direktør for Nissan.
Han kunne have uddelegeret.
Han kunne have valgt en japaner, der kendte til begge kulturer.
Tanken faldt ham ikke ind.
Han sagde: "Jeg vil besætte begge stillinger,
direktør for Renault og for Nissan på samme tid i et par måneder,
så jeg kan finde min efterfølger hos Nissan."
Jeg troede på ham.
Og det var dumt af mig.
Han ville bevare kontrollen over Nissan.
Og det var en alvorlig fejltagelse for alliancen, Nissan, Renault og ham selv.
Han betalte dyrt til sidst.
Vi havde et skørt tempo.
Vi var i Thailand et par dage.
Derefter var det til Nilen i Egypten.
Og så rejste vi videre til Europa og fortsatte.
Vi var hele tiden på farten.
Det var svært at håndtere.
Vi mødtes en gang om måneden, mens han rejste rundt.
Det siges, at han kun tilbragte en uge om måneden i Japan.
Resten var enten i Frankrig eller Amerika.
Én direktør for to globale virksomheder var uhørt.
Kun Carlos Ghosn ville det.
Men ingen kunne få ham til at indse,
at det var umuligt at styre to virksomheder af den størrelse
10.000 km fra hinanden.
Han brugte hele sin tid på fly mellem de to steder.
Man opnår ikke forståelse for regionen og folket.
Man kan ikke se holdene og vide, hvad der egentlig foregår.
Det var starten på afskæringen.
Vi vil lancere 26 biler inden for planens tidsramme.
Vi vil øge bilsalget med 800.000 i 2009 sammenlignet med 2006.
Vi vil fordoble volumen på halvdelen af tiden.
Hans største mål var at tjene penge
og give det til aktionærerne.
Hans behandling af personalet
gik ud på at smide de ubrugelige væk.
Det var meget forskelligt
fra ledelsesstilen i Japan dengang.
Ghosns nærhed til tropperne, som vi kalder dem,
var meget dårlig.
2006 RENAULT TEKNOLOGICENTER, FRANKRIG
Carlos Ghosn besluttede pludselig,
at de skulle reducere omkostningerne med 30 procent i Teknologicenteret.
De var nødt til at skrive under med blod…
Nej, selvfølgelig ikke.
Men de måtte love at gøre alt for stedet.
VELKOMMEN TIL RENAULT TEKNOLOGICENTER
I begyndelsen af 2006 arbejdede min mand 12 timer om dagen.
Det inkluderede også weekender.
I de sidste to måneder arbejdede han over 90 timer om ugen.
Og ofte var det over 100 timer.
Det var helt tosset.
En eftermiddag fik jeg et opkald fra politiet.
Jeg troede først, at han havde været i en bilulykke.
Men det var tydeligvis ikke tilfældet.
Min mand begik selvmord ved at hoppe fra en gangbro.
To andre var allerede sprunget fra samme gangbro før ham.
En af dem døde,
og den anden kom til skade og endte i kørestol, lammet.
Der var tre selvmord på fire måneder. Så pressen greb historien.
Er der en kollektiv sygdom blandt personalet i Renault?
Spørgsmålet må stilles igen,
efter en 44-årig ansat begik selvmord.
Han tabte sig otte kg på seks uger. Han græd hver nat.
Han brugte nætter og weekender på at arbejde.
Til tider vidste han ikke, hvor han var.
Han sagde, at ingen fejl ville blive tilgivet.
Det er Renault, der ikke kan tilgives.
Jeg arbejdede på Teknologicenteret.
Vi havde aldrig oplevet noget lignende.
Intet gav mening. Der var ingen sjæl.
Folk var så desperate, at de tog deres eget liv.
Vi havde ikke troet, at det kunne ske hos Renault.
Så jeg skrev til Carlos Ghosn.
Måske svarede han, hvis jeg skrev direkte til ham.
Han svarede aldrig.
Det er normalt.
Måske er han ikke den eneste ansvarlige,
men han er ansvarlig for presset på virksomheden
og de ledelsesmetoder, han tilskyndede.
Renault er skyldig i grov uagtsomhed.
Grov uagtsomhed.
Grov uagtsomhed efter…
Bilproducenten burde have kendt til farerne.
Vi tager ikke let på den slags tragedier.
Det påvirker os alle,
og det vil få konsekvenser med hensyn til ledelse…
Jeg indser lige nu,
at smerten er lettet, mens vreden stadig er der.
Jeg er stadig fuld af vrede.
Raseriet er der stadig.
Smerten er aftaget, men vreden er ikke.
2010 NISSANS HOVEDKONTOR, TOKYO
I Japan har det været obligatorisk at offentliggøre ens indkomst,
hvis man får mere end 100 millioner yen.
Og så fandt vi ud af, at Carlos Ghosns indkomst
var syv gange højere end Toyotas direktør.
Jeg så den indkomst,
som blev offentliggjort for Carlos Ghosn,
og tænkte, at den var absurd høj.
Vi havde aldrig drømt om en så høj indkomst.
Han mente selv, han ikke fik nok.
Og på det tidspunkt begyndte han at miste det,
man kan kalde hans superkræfter.
Da det blev offentliggjort, at han fik otte millioner euro fra Nissan,
begyndte Frankrig også at stille spørgsmål.
Ja, det er sandt,
at han også fik 1,2 millioner euro af Renault,
og nogle folk mente åbenbart, at 9,2 millioner var for meget.
Grundlæggeren af Ford sagde engang:
"For at sikre en god stemning i virksomheden,
bør jeg ikke tjene mere end 20 gange det, en arbejder får."
Hvad synes du om den kommentar?
Du sagde: "Ford sagde." Men Ford følger ikke denne regel.
Fords direktør er i øjeblikket den bedst betalte i branchen.
Han tjener tre gange så meget som mig. Bare så du ved det.
Jeg har aldrig set ham bruge mange penge.
Han var konservativ og tog sig af sine ting.
Hvad hans skjorter angår,
ville han gå med dem, indtil kraven og underarmene
blev lidt gule.
Og denne knap her.
Han havde taget på, og kraven strammede,
så han bad mig om
at justere dem en centimeter.
Han værdsatte virkelig sine penge.
Måske derfor han kunne opspare.
LIBANON
Han begyndte at ændre sit udseende.
Man sagde, at han gik med høje såler,
så han virkede højere.
Han fik tydeligvis en hårtransplantation.
Vi har endelig opnået en markedsandel på fem procent. Det første skridt.
Hans hår?
Ja, han fik vist mere hår…
Sammenlignet med før.
Jeg ved ikke, om han blev højere,
men han fik mere hår.
Og han skilte sig af med brillerne
og fik Lasik,
en laseroperation for nærsynethed.
Han havde en midtvejskrise.
Han blev skilt fra sin første kone.
Hans børn gik på universitetet.
Han gik i bedre jakkesæt.
Han begyndte at tænke på sit udseende,
og han fik mere attitude.
Jeg fik fortalt af en industrianalytiker, at hans timepris
var mellem 150.000 til 250.000 dollars.
Det var vigtigt, at jeg ikke spildte hans tid.
-I orden. Skal jeg skrive under på noget? -Ja.
Jeg havde arbejdet hos Nissan i næsten syv år,
hvor jeg fik muligheden for
at arbejde på det globale hovedkvarter i Japan.
Jeg var ret nervøs. Det var mit første bestyrelsesmøde.
Jeg ville ikke komme for sent. Min fyldepen skulle være i orden.
Det var imponerende, da alle var der på forhånd.
Han kom ind, satte sig, og…
Kl. 10.30. Godt.
Præcis til tiden. Mødet startede.
Hvem lægger ud i dag?
Mig.
-Skal vi starte nu? -Ja, tak.
En gruppe af ledere, der elsker alt, han siger.
Som en slags fanklub.
De vil gøre alt for at behage ham.
Carlos Ghosn var ikke ligefrem kejseren… Måske troede han, at han var gud.
Ingen fik lov til at trodse ham.
I mine øjne rørte hans fødder ikke længere jorden.
Han var skudt ud i stratosfæren.
Han endte med at være omringet af folk, der blot lovpriste ham.
Han mistede sin virkelighedssans.
Det bidrog til hans paranoia og frygten for konspirationer mod ham.
Pludselig sagde nogle anklagere og ledere hos Nissan:
"Han er en kold og grådig diktator."
Det sagde de. "Kold og grådig diktator."
SEPTEMBER 2010 RENAULT TEKNOLOGICENTER, FRANKRIG
I september 2010
modtog nogle ledere hos Renault et brev:
Du har folk i vigtige stillinger,
der deler information med en kinesisk virksomhed.
De folk kommer her.
De blev anklaget for at sælge information til spioner i Kina.
Carlos Ghosn havde en stærk reaktion:
"Gå til regeringen. De lækker informationerne.
Og det giver store problemer i Kina, hvor Nissan er store."
Jeg svarede: "Vi kan ikke gå til regeringen.
Du må få de tre til at åbne op."
Jeg fik et lille hold til at tale med de tre personer.
Jeg kender de tre, men især én ekstra godt.
Ja? Hej.
Hej, Patrick.
-Hvordan går det? -Godt.
Fordi vi er gode venner,
så kan jeg måske få ham til at tale.
Jeg ville mødes med dig,
fordi vi har lært, at du har gjort noget alvorligt.
Hvad?
Vi taler om industriel spionage.
Jeg er rystet over, at du kunne finde på det.
Jeg er vist ikke helt vågnet. Jeg forstår det ikke.
Jeg mødtes med ham, og han sagde: "Hvad taler du om, Patrick?
Det har jeg intet med at gøre."
Jeg sagde: "Ja, men jeg har set papirer
på din bankkonto i Schweiz, der har modtaget penge."
Hans svar: "Det er løgn."
For at være helt ærlig, så bliver der talt
med dine kammerater lige nu.
De mistænkes for samme forbrydelse.
-Du er i midt i… -Men…
-Det var dumt gjort. -Jeg har intet gjort.
Det var dumt, og det var en fejl.
Det ved du bedre end mig, Michel.
Jeg ved intet.
Jeg aner ikke, hvad du taler om.
Jeg ved slet ingenting.
Det betyder, at din karriere, din familie og alt er slut.
Når du forlader lokalet her, forlader du også Renault, Michel.
Jeg vil ikke tage skraldet for noget, jeg ikke kender til.
Du kender godt til det, Michel.
Det var første dag på kontoret efter ferien.
Vi gik rundt på kontoret og sagde "godt nytår" til alle.
Men den morgen hørte vi,
at tre personer var blevet fyret.
Vi fik at vide, at vi ikke måtte tale med dem, hvis de ringede.
Hvor er vi?
Er det Stalins Sovjetunionen?
Tre højtstående ledere hos Renault mistænkes for
at have lækket forretningshemmeligheder.
Tre personer i hjertet af gruppen er blevet fyret
for at have lækket oplysninger om elbiler.
En pinlig skandale for ledelsen.
Jeg blev smidt ud på røven af virksomheden.
Renault har fremsat alvorlige beskyldninger,
som jeg afviser.
Jeg har ikke rørt nogen penge og ingen udenlandske bankkonti.
Jeg skjuler intet. Efterforskningen er i hænderne på loven.
Alt blev værre, da Carlos Ghosn gik på tv.
Vores gæst er Carlos Ghosn.
-Godaften. Tak, fordi du vil være med. -Godaften.
Der er mange spørgsmål omkring denne sag.
Han fik fortalt: "Tal ikke om beviser. Vær forsigtig."
Har I beviser på deres skyld?
Vi er sikre. Ellers stod vi ikke her.
Men du må vide…
Alle spurgte: "Hvor er beviserne?"
Jeg vidste, det var noget fis.
Der var intet, der var sandt.
Men vi havde ingen beviser. Vi havde blot lidt dokumenter,
som en fyr fra Renault havde lavet.
En rigtig skurk.
De ansatte var ikke spioner. De var ofre for afpresning.
Alt med bankkonti var det pure opspind.
Ja eller nej. Var der industriel spionage hos Renault?
Ledelsen er begyndt at vise tvivl.
Vi var så flove. Alle grinede af Renault
og især af Carlos Ghosn.
En månedstid senere,
jeg kan ikke helt huske hvornår, gik han på tv igen.
-Godaften, Carlos Ghosn. -Godaften.
I januar påstod du, at I var sikre og havde beviser på spionage.
Det vides nu, at du tog fejl. Hvad er din konklusion nu?
Jeg tog fejl. Vi tog fejl.
Ifølge anklageren i Paris
lader det til, at vi var blevet snydt.
Sarkozy siger, at nummer et eller to bør sige op deraf.
Præsident Sarkozy på det tidspunkt.
Så jeg var færdig.
Jeg måtte smutte.
Jeg måtte gå for at beskytte Carlos Ghosn.
Et fransk ordsprog lyder: "Fisken rådner fra hovedet og ned."
Vi troede tydeligvis, at den øverste ledelse var blevet skør.
Det var begyndelsen på enden for Carlos Ghosn
og alliancen, vil jeg sige.
Det, jeg vægtede mig mest ved i denne triste historie,
var det, han gjorde i Versailles.
Officielt var det til 15-års jubilæet for alliancen mellem Renault og Nissan,
men han holdt det på sin 60-års fødselsdag.
Château de Versailles var simpelthen ikke til rådighed andre dage.
Det var…
Det var pure tilfælde, at begivenheden faldt
på samme dag som hans fødselsdag.
Det var ikke planlagt.
Han fik jo heller ikke en fødselsdagskage.
Ingen sang fødselsdagssang.
Der var dog en kok med Michelinstjerne.
Har du hørt prisen på denne fødselsdag?
Den kostede 630.000 euro.
Og den blev betalt af Renault-Nissan.
Lad os danse.
Mine damer og herrer. Kære venner. Godaften og velkommen.
Til sådan en begivenhed inviterer man dem, der har bidraget til alliancen.
Man inviterer ikke venner
og berømtheder som Cherie Blair.
Ja, han inviterede et par venner og familie,
men kun 95 ud af…
Der må have været mindst 150 gæster i alt,
og der var mindst tre, der arbejdede for alliancen.
Til årsdagen for alliancen inviterer man jo Louis Schweitzer.
Nej. Jeg var ikke inviteret til årsdagen for alliancen med Renault-Nissan.
Det var for meget. Det var i hvert fald upassende.
Min første reaktion var: "Er han en idiot?"
Det var utroligt.
Alle i hele virksomheden købte deres egne kontorartikler.
Det var genialt af Ghosn
at indgyde denne sparsommelighed i virksomheden.
Men det faldt ikke i god jord, når folk så
kløften mellem de sparsommelige ansatte
og den åbenlyse overdådighed i Ghosns livsstil.
Festerne i Versailles, billetter til verdensmesterskabet og så videre.
Det private fly.
Den manglende adskillelse mellem arbejde og nydelse.
Fra Nissans synsvinkel
var det tydeligt, at han brugte mindre tid og energi
på Nissan i forhold til før.
Og det er vigtigt at vide,
at hans lederskab i Nissan var blevet mindre velset.
2017 NISSANS HOVEDKONTOR, TOKYO
For at lade mig fokusere på og opretholde Nissans stigende præstationer
har bestyrelsen gået med til,
at Hiroto Saikawa forfremmes til direktør.
Saikawa blev forfremmet til direktør, da Ghosn blev formand.
Men Ghosn var ikke just en formand.
Han havde stadig kontrol over virksomheden.
JEAN-PAUL BADUEL ADVOKAT
Jeg fik interesse for Renault
på grund af direktørens opførsel.
Han er en, der både skærer omkostninger
og reducerer udgifter,
mens han i udlandet begynder at samle,
væk fra Renault og Nissans aktionærer,
en enorm sparegris.
Jeg har forstået det…
Jeg må være forsigtig her.
-Okay. -Jeg må være forsigtig.
Men min forståelse er, at visse selskaber blev startet
for at investere penge i nye firmaer,
hvilket kunne give Nissan en fordel i andre industrier.
Mange bilproducenter har dem nu.
Det gør dem i stand til at investere i nyetablerede virksomheder
og lidt mere risikable foretagender.
En hel masse penge bliver lagt i det.
Men i stedet for at investere i teknologi…
Man har masse roterende direktører,
og pengene blev brugt på andre ting.
Og jeg var en af direktørerne.
I begyndelsen var den en fond, der blev opereret fra Amsterdam.
Implikationen er nok en bevidst tilsløring på grund af…
…skjulte motiver.
Man gør det meget kompliceret, så ingen ved, hvad der foregår.
Man flytter rundt på folk og gør noget helt tredje.
Han organiserede
visse planer,
der gjorde det muligt for ham at flytte store summer til
at købe villaer, en yacht og smykker.
Nu viser det sig,
at nogle af pengene blev brugt til at købe huse og andet.
-Det kender jeg ikke til. -Hvor mange penge fik fonden?
-Det husker jeg ikke. -Nej?
Men det var ikke et lille beløb.
-Det var ikke titusinder. -Det var millioner.
Vi kan vurdere værdien af ejendomme købt i udlandet
af Ghosn under dække,
og det løber op i høje beløb.
Han var en tryllekunstner i den forstand,
at han arbejdede med så mange penge…
At han skabte et system, så han kunne gøre, hvad han ville med dem.
Hvad var betingelserne, der gjorde det muligt
for alle disse forseelser at undgå opmærksomhed,
før de blev meget alvorlige?
Godt spørgsmål.
Jeg kendte ikke til dem.
Mange kendte ikke til dem.
Og vi må indrømme, at forseelserne skete
og ikke blev opdaget.
Jeg må desværre sige,
efter min egen mening,
at ledelsen hos Nissan fæstede sig til Ghosn.
De var alt for afhængige af ham.
Ingen kritiserede ham. Han kunne gøre, hvad han ville.
Husene tilhører alle Nissan, mens de siger:
"Åh, vi har først hørt det nu! Du har gjort det i skjul!"
Lad mig vise jer dokumenterne.
Her. Underskrevet
af de to repræsentative direktører for Nissan, Greg Kelly og Hiroto Saikawa.
"Brug af ejendomme. Rio de Janeiro, Brasilien, Beirut, Libanon."
Jeg kan ikke tro, at de var overraskede, og vi skulle have gjort det i hemmelighed.
Men faktum er…
Jeg stolede på Ghosn på hans hold…
Så…
Jeg ville ikke stille tvivl.
Jeg har til opgave at hjælpe efterforskningen af Ghosn.
Og vi finder visse ledere,
der har været involveret i visse dele af sagen.
Efterhånden som tingene skred frem,
blev flere og flere lag afsløret.
Og min opgave er så at fortælle det
til lederen af revisionsudvalget.
Jeg blæser i hornet, så at sige.
Hvis bestyrelsen siger: "Bare rolig, Rav. Vi har styr på det. "
"Mange tak, vi har overvejet det, men vi behøver ikke gøre noget."
Det er fint. Alt er godt.
Jeg har gjort mit arbejde. De har gjort deres.
Men i stedet blev der uhyggeligt stille.
Efter tre dage bliver jeg fjernet fra efterforskningen.
Jeg får at vide, at jeg efter otte år i Japan skal hjem.
Ja, jeg mistede mit job.
Man må derfor overveje, om hele tønden er rådden.
Og hvis tønden er rådden…
…så er spillet slut.
Ghosn blev bedt om at blive et par år endnu,
så han kunne føre alliancen videre til næste niveau.
De fleste ville kalde det næste skridt for en fusion,
men Ghosn og hans hold ville ikke bruge det ord.
Jeg står nok i denne situation i dag,
fordi jeg sagde ja til at fortsætte med at integrere de to virksomheder,
at konvergere dem.
Fra Nissans perspektiv
var der ikke noget at vinde ved en fusion med Renault.
Jeg har gentagende gange sagt, at jeg var imod en fusion.
Jeg støtter alliancen, men ikke fusionen. Det var min indstilling.
Desværre var der ingen tillid.
Nogle af vores japanske venner tænkte,
at den eneste måde at slippe af med Renaults indflydelse på,
var at slippe af med mig.
Carlos Ghosn er en rektalundersøgelse for det japanske folk.
De ved, at det er nødvendigt for helbredet,
men det er stadig en ydmygelse at få en hånd proppet op i røven.
Og til sidst vil de reagere
ret voldsomt.
Han klarede 19 år, før de reagerede.
Men så reagerede de også!
En indflydelsesrig forretningsmænd
er blevet anholdt i Tokyo for økonomisk kriminalitet.
Carlos Ghosn, formand for Nissan i Japan…
Den symbolske direktør for Renault-Nissan, Carlos Ghosn, er blevet anholdt i Japan.
Nissan har selv efterforsket Ghosn i flere måneder.
Han er anklaget for at bruge virksomhedens penge til privat brug.
Jeg blev ført ned fra flyet og over i en bil.
De tjekkede mit pas og sagde, der var problemer med mit visum.
Jeg måtte ikke bruge min telefon og blev anholdt.
Andet forstod jeg ikke.
Jeg tænkte: "Endelig blev han anholdt."
"Må jeg bede Nissan om en advokat?"
Jeg vidste ikke, at Nissan stod bag det.
Og det hele var planlagt af anklageren og virksomheden.
Det var utroligt, at tv-stationerne i Japan fik fortalt,
at han ville blive anholdt, så de ventede på ham.
Aktierne i Nissan og Renault styrtdykker.
Jeg var til et seminar. Og kl. 10.00 er der kaffepause.
Jeg tager telefon og... Uha.
Svigagtig opførsel…
Nogen ønskede at se ham i fængsel.
Det begyndte med en intern efterforskning efter en whistleblower.
Greg Kelly i topledelsen er også blevet anholdt.
Der gik kun fem timer fra min anholdelse, til jeg endte i en lille celle i Kosuge.
Er man først anholdt, så er man i problemer i Japan.
Man formodes at være skyldig i mange henseender.
Hvad kan jeg sige? Det gør stadig ondt, når jeg taler om det.
Jeg bliver helt stiv her.
Og jeg var sikker på, det var fejl,
og han ville komme ud den næste dag.
Jeg har fået fortalt, det er lovligt. Hvordan kan det være det?
Jeg oversatte japanske artikler med Google for at forstå, hvad der skete.
Vi begyndte at forstå det lidt,
da vi så Hiroto Saikawas pressemeddelelse.
Vi indså, at der skete noget utroligt.
Det var som "Game of Thrones" for Nissan.
Det var helt vildt.
Vi er rasende.
Og jeg personligt…
Jeg er meget skuffet.
Problemet er, at én person har så meget magt.
Det er den mørke side af Ghosn-æraen, der varede i mange år.
Nogle sagde, at jeg, Saikawa, forrådte Carlos Ghosn.
Men det gjorde jeg slet ikke.
Det var Carlos Ghosn, der brød min tillid.
Det vil jeg stå ved.
Det var ikke, hvad jeg ville.
Jeg ville være advokat for en bilproducent.
Jeg ville ikke involvere mig
i en underlig international konspiration
eller forbrydelser. Og især ikke i Japan.
KOSUGE ARREST, TOKYO
Af alle dem, der bliver sigtet for en forbrydelse i Japan,
bliver 99 procent fundet skyldige.
Et retssystems legitimitet bør ikke hvile på dens dømmeprocent,
men på en tiltro til, at det finder sandheden
og leverer retfærdige resultater.
Når man bliver anholdt i Japan…
…så er ens liv forbi.
130 dage i fængsel. I isolation.
En lille celle uden vindue.
Bad to gange om ugen. Jeg bad om mere. De sagde nej.
Afhørt dag og nat.
Det kan ske om morgenen, eftermiddagen, natten
og op til otte timer uden en advokat.
Fra begyndelsen følte jeg, der ikke var nogen interesse i sandheden.
3 MÅNEDER SENERE KOSUGE ARREST, TOKYO
Jeg mødte ham for første gang den 14. februar 2019.
Det var valentinsdag.
På det tidspunkt havde han været i varetægt i tre måneder.
Ghosn blev afhørt hver dag efter sin anholdelse.
Og det er ikke den slags spørgsmål,
som man vil have over en kop kaffe.
"Det bliver værre for dig, hvis du ikke bare tilstår,"
sagde anklageren gentagne gange.
"Hvis du ikke tilstår, nøjes vi ikke med dig,
men vi går efter din familie."
Advokater i Japan henviser ofte til denne metode
som "gidselretfærdighed".
Det er en verden, hvor tiden går baglæns.
En figur ved navn Den Hvide Dronning dukker op i Alice i Eventyrland.
Og Den Hvide Dronnings verden går baglæns i tiden.
Sådan afholdes retssager i Japan.
Straffen kommer først.
Derefter kommer retssagen. Og de bliver dømt til sidst.
Så tiden går baglæns.
Jeg var et gidsel i et land,
som jeg har hjulpet i 17 år.
Én ting er at have folk, der vil dolke dig i ryggen,
da de ikke vil have dig i din stilling,
men det er noget andet, hvis de vil have dig i fængsel.
Det er et helt andet niveau,
medmindre man fortjener det.
Ja.
Han sendte en besked med ambassaden:
"Tal ikke med nogen. Rejs ikke. Og vær forsigtig med telefonen."
Vi var faktisk ret bange.
Jeg sagde til min fætter:
"Lad os finde nogen. Vi er nødt til at få ham fri."
VIGTIG PERSON TILBAGEHOLDT I TOKYO
FLUGTSTRATEGI ER NØDVENDIG
Efter mange forhandlinger med retten,
blev han løsladt mod kaution på en milliard yen.
Dengang forhandlede vi med arresten,
så vi kunne få ham ud af bagdøren.
Men af en eller anden grund godkendte de ikke det.
Vi gav Carlos Ghosn japansk arbejdstøj.
Og vi kørte ham væk i en lille bil.
Hans forklædning
var så ynkelig…
Forklædningen var et synligt bevis på,
at han ikke var på retfærdighedens side.
Og det gjorde mig lidt trist.
Man får aldrig chancen for
at følge en udlænding så berømt som Ghosn.
Jeg havde aldrig drømt om det.
Efter hans løsladelse
var mit job som tabloidjournalist at følge ham.
Det var det rene kaos.
Journalisterne stimlede om ham.
Vi skrev om hans daglige aktiviteter i et helt år,
men vi så ham aldrig køre en Nissan.
PRIVATFLY LEJET
RUTEN GÅR OVER KINESISK LUFTRUM FOR AT UNDGÅ AFSKÆRING
FLUGT EFTER JUL / HØJTALERKASSE HUSK LUFTHULLER
Han vidste, at han konstant blev overvåget.
Der var et overvågningskamera
ved indgangen til hans hjem.
Så alle besøg og hans egne udflugter blev fanget på kamera.
MT/ST/RG RUTE
ANKOMST KIA 29/12 KL. 22.00
IND OG UD PÅ 24 TIMER
BEKRÆFT VÆGT - 75 KG
TAK
Hjernen bag flugten var Michael Taylor,
en tidligere amerikansk specialstyrke,
der har fået et netværk af tidligere soldater og agenter
til at hjælpe ham med flugtplanen.
Jeg tror, han begyndte at planlægge flugten
da han blev løsladt mod kaution.
Det tror jeg på.
Jeg hørte, at når han mødtes med nogen,
mødte han dem normalt på Grand Hyatt.
Nogle gange kørte han i bil,
og nogle gange gik han.
Det er ikke overdrevet at sige, at han gik ud hver dag.
Så billederne og videoerne begyndte at se ens ud.
Han ville have efterforskere og vagter til
at tro, at Grand Hyatt var en del af hans daglige rutine,
og at der ikke var nogen specifik årsag til det.
Jeg gætter på, at han godt vidste, hvor alle kameraerne var anbragt.
På det tidspunkt måtte han ikke kommunikere med nogen involverede i sagen.
Så ifølge betingelserne for kautionen
måtte Carlos Ghosn
ikke mødes, snakke eller sende breve til sin kone Carole.
Den betingelse blev tilføjet.
Og det var ikke nemt for mig at skulle fortælle ham
om den betingelse.
Ghosn, har du en udtalelse til dem, der støtter dig?
Vi beder præsidenten om at lægge pres på den japanske regering.
De skal respektere menneskerettighederne og retten til et forsvar
eller lade Carlos blive retsforfulgt i Frankrig.
-Skal han retsforfølges i Frankrig? -Det synes jeg,
for vi kan se, at det ikke er retfærdigt i Japan.
Vi spurgte mange gange,
men dagen for retssagen blev aldrig afgjort.
Konfronteret med det,
tænkte Ghosn på, hvor længe han skulle være i Japan.
Han spurgte, hvornår retssagen ville finde sted, og om han kunne få
en retfærdig rettergang.
Han spurgte igen og igen.
Alt tydede på, at de ikke ville behandle mig retfærdigt.
Det var ikke svært at konkludere, at jeg enten kunne dø i Japan eller flygte.
Efter hans anholdelse
er der kommet plakater i Beirut, der støtter Carlos Ghosn.
Man forstår kun Carlos Ghosn,
hans motivation, drivkraft, lysten til at vinde og vise,
at han er den bedste,
hvis man forstår hans barndomstraumer.
Vi fandt en artikel om præsten Boulos Massaad,
som blev fundet død en aften i april 1960.
Han blev skudt to gange.
Og i nærheden af gerningsstedet
blev en Peugeot, tilhørende Carlos Ghosns far, set.
Vi kom frem til,
at præsten Boulos Massaad havde til opgave fra George Ghosn
at smugle diamanter fra Afrika.
Han blev dømt til døden.
I midten af 1970'erne brød borgerkrigen ud i Libanon.
Han flygtede fra fængslet og fandt tilflugt i Brasilien.
Man kan se det for sig.
Hans far sad i fængsel, anklaget for mord,
og endda dømt til døden for mordet på en præst,
og det havde været hårdt.
Carlos Ghosn skabte selv sin legende.
Beretningen om et liv, der ikke var det, han levede.
Så han følte nok et behov for
at sige til alle de mennesker, han voksede op med:
"Se, hvor succesfuld jeg er blevet på trods af min baggrund,
min fars historie og mit liv. Se bare. Jeg kan udrette store ting."
Jeg så ham for sidste gang den 26.
Han kom hen og sagde:
"Keiko, jeg betaler dig nu."
Det overraskede mig, da det ikke var den tid endnu.
Men han bad om alle mine kvitteringer
og betalte mig.
Han bad mig vælge hvilken som helst vin,
og han gav mig to flasker.
Han bad om et billede sammen med mig.
Det havde han aldrig bedt om før, og jeg blev så glad.
Han gav mig også et kram.
Han er ikke typen, der giver kram.
Så jeg tænkte, han gav mig et kram,
fordi han ville flygte.
Han vidste, det var sidste gang,
så han gav mig gaver og kram, og vi tog et billede.
Det gjorde mig glad.
29. DECEMBER 2019
Den 29. fløj Michael Taylor
til Kansais internationale lufthavn fra Dubai på et privatfly.
Japanerne er meget organiserede.
Organiseret betyder forudsigelig. Forudsigelighed er en svaghed.
Den 29. forlod Carlos Ghosn sit hjem kl. 14.30.
Jeg forlod huset iført normalt tøj.
Hvis nogen så mig på gaden, ville de genkende mig.
Ghosn ankom til Grand Hyatt.
Jeg forlod hotellet iført noget, jeg normalt ikke havde på.
Han mødtes med sine tre medskyldige på hotellet.
Jeg forlod hotellet for at tage til lufthavnen,
hvilket betyder en taxa og derefter tog.
Man kører i tog i to-tre timer omgivet af folk.
Man må ikke tiltrække opmærksomhed.
Jeg kunne ikke gå gennem lufthavnen med mit ansigt.
I Shin-Osaka tog de en taxa til.
Og derfra…
…tog de til hotellet, som Michael Taylor havde booket,
og som er forbundet til Kansais internationale lufthavn.
STARGATE HOTEL, OSAKA LUFTHAVN
Jeg måtte på flyet, uden at nogen så mig.
Hvordan gør man det? Som bagage.
Tid til at komme hjem.
Fra det øjeblik af
dukkede Carlos Ghosn ikke op på kameraerne.
Man kan sige, at han forsvandt.
Da de forlod hotellet,
var klokken omkring 22.00.
Kl. 21.57 for at være præcis.
Problemet var at komme om bord i en kasse
uden at gå gennem røntgen.
Vi besluttede, at Osaka ville være det rette sted.
Og det skulle også gøres i slutningen af året.
For der tager folk på ferie.
Det faste personale er væk og erstattes af midlertidigt ansatte.
Og de er ikke så kendte med procedurerne.
Det tog fire til fem personer inklusive mig selv at løfte kassen.
En af medarbejderne sagde i spøg:
"Måske er der en smuk ung kvinde i kassen."
Taylor fortalte mig,
at de var violinister,
men det virkede nu lidt mærkeligt.
De havde en guitarkasse i stedet for en violinkasse.
Den afgørende fase var at komme igennem security.
Øjeblikket, hvor sandsynligheden for, at han blev opdaget, var størst.
Det var vigtigt, at kassen ikke gik gennem røntgen.
På tidspunktet i ens liv, hvor det er alt eller intet,
må man være fuldstændig fokuseret,
så man kan reagere korrekt.
Man lever intenst i nuet.
Så vi kan bare smutte...
Vent! Det er et følsomt instrument.
Det må ikke gå gennem røntgen. Det er akustisk perfekt.
Vi har et par forestillinger. Vi er på turné.
Vi kan åbne den, men ikke løfte den.
Jeg ventede i kassen om bord på flyet i 30 minutter
og ventede på flyets start.
Og det føltes længere end nogen anden ventetid.
Det var dristigt.
Det var vovet, men det virkede.
Den udstødte topchef Carlos Ghosn er flygtet fra sin husarrest i Tokyo.
Han afventede sin retssag om økonomisk kriminalitet.
De overraskende omstændigheder i Carlos Ghosns historie…
Vi har nyt om den tidligere chef for Nissan, Carlos Ghosn,
som har flygtet fra Japan…
Gudskelov virkede det.
Al ens energi vendte tilbage.
Det var som et elektrochok, hvor nerverne sitrer.
Jeg hev fat i min mand:
"Han er i Libanon! Gudskelov! Mareridtet er endelig slut."
Forhåbentlig.
Jeg var glad for ham og heppede på ham.
Han kunne endelig se sin familie…
Jeg var virkelig glad for ham.
Jeg græd af glæde for ham.
Men jeg var ked af at miste ham.
Det var dog glædestårer.
Tidligere formand for Nissan, Carlos Ghosn, er nu i Libanon
og har givet lyd fra sig:
"Jeg er i Libanon og vil ikke længere holdes som gidsel
af et manipulerende japansk retssystem,
hvor man formodes skyldig,
bliver diskrimineret og mister sine menneskerettigheder."
Det er en meget vigtig dag.
En, jeg har glædet mig til, lige siden mareridtet begyndte.
Faktum er, at Ghosn flygtede, før han kom for retten.
Så ingen ved med sikkerhed, om han gjorde noget ulovligt.
Jeg mente, at beviserne ikke var stærke nok
til at dømme ham skyldig.
Hvis han står på retfærdighedens side, hvorfor gik han så vidt
at flygte i en sort kasse?
Jeg er meget skuffet.
Nu sidder han fast.
Han har mistet al sin magt og alt, han elskede.
Han er Kejserens nye klæder. Helt nøgen.
EFTER FLUGTEN UDSENDTE INTERPOL EN EFTERLYSNING FOR GHOSN.
DE JAPANSKE OG FRANSKE RETSINSTANSER HAR UDSTEDT ARRESTORDRER
SOM EN DEL AF DERES EFTERFORSKNINGER AF ØKONOMISK KRIMINALITET,
MISBRUG AF AKTIVER, HVIDVASK OG KORRUPTION.
Jeg er klar til at blive i Libanon længe,
men I må ikke tro, at jeg blot accepterer det.
Jeg vil kæmpe for at rense mit navn.
Det er meget vigtigt for mig.
Jeg vil ikke acceptere, at man kan opdigte historier
og lyve i sådan et omfang, og at det vil blive godkendt.
Jeg vil ikke acceptere det, da det er min historie.
CARLOS GHOSN ER STADIG I LIBANON OG HÆVDER SIN USKYLD
I ALLE ANKLAGEPUNKTER.
HAN VILLE IKKE DELTAGE I DENNE DOKUMENTAR.
MICHAEL TAYLOR FIK TO ÅRS FÆNGSEL I JAPAN FOR SIN MEDPART I CARLOS GHOSNS FLUGT.
TO PILOTER OG EN DIREKTØR FOR ET FLYFIRMA FIK FIRE ÅRS FÆNGSEL I TYRKIET.
I 2022, EFTER TRE ÅR PÅ KAUTION I TOKYO,
BLEV GREG KELLY DØMT TIL SEKS MÅNEDER BETINGET FÆNGSEL
FOR AT HAVE HJULPET CARLOS GHOSN MED AT SKJULE SIN INDKOMST
I ET HELT REGNSKABSÅR.
BÅDE KELLY OG TOKYOS ANKLAGEMYNDIGHED
APPELLEREDE DOMMEN. KELLY ER NU TILBAGE I USA.
DET JAPANSKE RETSSYSTEM HAR EN DØMMEPROCENT PÅ 99 PROCENT,
MEN ANKLAGERNE HAR MEGET LANGE EFTERFORSKNINGER
OG SENDER KUN 37 PROCENT AF MISTÆNKTE I RETTEN.
NISSAN SKULLE BETALE 1,6 MILLIONER EURO, FORDI DE SKJULTE
DEN NØJAGTIGE KOMPENSATION TIL CARLOS GHOSN.
NISSAN FÅR 10,7 MILLIONER EURO I ERSTATNING EFTER GREG KELLY
OG 83 MILLIONER EURO EFTER CARLOS GHOSN.
Tekster af: Joachim Toftdahl Olesen